12. ΝΟΜΟΘΕΤ. ΔΙΑΤΑΓΜΑ υπ’ αριθ. 9 της 26/28 Νοεμ. 1968 (ΦΕΚ Α΄ 279) Περί ρυθμίσεως των μετά της Εθνικής Κτηματικής Τραπέζης της Ελλάδος και των Δήμων, κοινοτήτων, κλπ. συναφθέντων προπολεμικώς δανείων εις λίρας Αγγλίας. Άρθρ.1.-1.Απαιτήσεις της Εθνικής Κτηματικής Τραπέζης της Ελλάδος (ΕΚΤΕ) εκ δανείων, συναφθέντων προπολεμικώς εις λίρας Αγγλίας μετά δήμων, κοινοτήτων ή συνδέσμων αυτών και της τέως Διοικήσεως Πρωτευούσης, θεωρούνται παραγεγραμμέναι, καθ’ ο μέρος αναφέρονται εις ποσά δανείων αναληφθέντα μετά την 31ην Δεκ. 1940. 2.Το κατά την έναρξιν της ισχύος του Ν.Δ. 3393/1955 «περί ρυθμίσεως ομολογιακού χρέους εις λίρας Αγγλίας της Εθνικής Κτηματικής Τραπέζης της Ελλάδος» οφειλόμενον προς την ΕΚΤΕ υπό δήμων και κοινοτήτων ή συνδέσμων αυτών κεφάλαιον εκ δανείων της προηγουμένης παραγράφου, ως απομένει μετά την αφαίρεσιν των δια ταύτης παραγραφομένων ποσών, περιορίζεται κατά 50%, αποσβεννυμένων των μέχρι της 31 Δεκ. 1968 απαιτήσεων της Τραπέζης εκ τόκων συμβατικών και υπερημερίας, το δε ουτωσί διαμορφούμενον κεφάλαιον εκ δανείου θα εξυπηρετήται με επιτόκιον 3% ετησίως και εις 60 ετησίας τοκοχρεωλυτικάς δόσεις, της πρώτης καταβλητέας την 2αν Ιαν. 1970 και των λοιπών κατά την αντίστοιχον ημερομηνίαν των επομένων ετών. 3.Ο τόκος υπερημερίας των δανείων τούτων ορίζεται εις 4% ετησίως οφειλόμενος από της λήξεως του χρόνου καταβολής εκάστης ετησίας δόσεως και άνευ άλλης οχλήσεως μέχρις εξοφλήσεως. Αι επί τη βάσει της ρυθμίσεως του Ν.Δ. 3393/1955 γενόμεναι μέχρι της 31ης Δεκ. 1968 καταβολαί άγονται εις πίστωσιν της δυνάμει των διατάξεων του παρόντος διαμορφουμένης οφειλής. 4.Όπου δια του αρχικού δανειακού συμβολαίου συνεφωνήθη η εγγραφή υποθήκης υπέρ της ΕΚΤΕ, καθορίζεται υπ’ αυτής δια μονομερούς συμβολαιογραφικής πράξεως, σημειουμένης ατελώς εις το περιθώριον του οικείου βιβλίου υποθηκών, η κατ’ εφαρμογήν του παρόντος διαμορφουμένη απαίτησις ταύτης δι’ ένα έκαστον των ως άνω οφειλετών της. 5.Η προκύπτουσα διαφορά μεταξύ των κατά τα βιβλία της ΕΚΤΕ οφειλομένων κεφαλαίων και τόκων εκ των ως άνω δανείων και της δια των διατάξεων του παρόντος εκ νέου ρυθμίσεως αυτών θεωρείται ζημία της Τραπέζης. 6.«Το κατά τα βιβλία της ΕΚΤΕ χρεωστικόν  υπόλοιπον του λογαριασμού υπό τον τίτλον «Διαφορά εκ της ρυθμίσεως των εις λίρας κτηματικών ομολογιών», περί ου το άρθρ. 12  παρ. 1 του Ν.Δ. 3393/1955, επαυξανόμενον  κατά   την   ζημίαν  της  Τραπέζης,  περί ης η παρ. 5 (Αντί της σελ. 230,07(β) Σελ. 230,07(γ) Τεύχος 369-Σελ. 37 Εθνική Κτηματική Τράπεζα 12.Ι.β.10-12 του παρόντος άρθρου, αποσβεσθήσεται εντός 60 ετών από του ημερολογιακού έτους 1968 δι’ ίσων ετησίων δόσεων, τροποποιουμένης κατά τούτο της διατάξεως της παρ. 2 του άρθρ. 12 του Ν.Δ. 3393/1955 «περί ρυθμίσεως ομολογιακού χρέους εις λίρας Αγγλίας της Εθνικής Κτηματικής Τραπέζης της Ελλάδος». Η παρ. 6 αντικατεστάθη αφ’ ης ίσχυσεν ως άνω δια του άρθρ. 1 Ν.Δ. 309/1969 (κατωτ. αριθ. 14), ούτινος βλ. και άρθρ. 2. Άρθρ.2.-Εν επιφυλάξει της περί παραγραφής διατάξεως της παρ. 1 του προηγουμένου άρθρου η καταβολή εξοφλήσεως των υπό της ΕΚΤΕ προς την τέως Διοίκησιν Πρωτευούσης χορηγηθέντων προπολεμικώς δανείων εις λίρας Αγγλίας βαρύνει το δια του άρθρ. 1 του Νόμ. 1475/1958 συσταθέν νομικόν πρόσωπον δημοσίου δικαίου υπό τον τίτλον «Οργανισμός Αποχετεύσεως της περιοχής Πρωτευούσης». Άρθρ.3.-1.Αι διατάξεις του παρόντος δύνανται να επεκταθούν δια Β.Δ/τος εκδιδομένου τη προτάσει του αρμοδίου κατά περίπτωσιν Υπουργού και επί άλλων νομικών προσώπων δημοσίου δικαίου, οφειλετών εκ της ως άνω αιτίας. 2.Πάσα γενική ή ειδική διάταξις ρυθμίζουσα άλλως ή ως εν τω παρόντι ορίζεται καταργείται. Άρθρ.4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 